બેલ્જિયમન ટીમનું ડિફેન્સ આ વર્લ્ડકપમાં શ્રેષ્ઠ રહ્યાં છે અને ગોલકીપર થિબો ક્વરતુવાઍ મહત્વના તબક્કે જારદાર બચાવ કરીને પોતાની ટીમના વિજયમાં મહત્વનો ફાળો આપ્યો છે. ફ્રાન્સની ટીમે આ ટુર્નામેન્ટમાં અત્યાર સુધી પાંચ વિજય અને ઍક ડ્રો સાથે સેમી ફાઇનલમાં પહોંચી છે. બંને ટીમ ટુર્નામેન્ટમાં અત્યાર સુધી અજેય રહી છે અને બંને આક્રમક રમત વડે હરીફોને હંફાવતા હોવાથી જંગ રોમાંચક બની રહેવાની સંભાવના વ્યક્ત કરવામાં આવી રહી છે. ટાઇટલ માટેની પ્રબળ દાવેદાર ફ્રાન્સને હંફાવવા માટે રોમેલુ લુકાકુ, કેવિન ડી બ્રુઇન અને ઇડન હઝાર્ડની ત્રિપુટી તૈયાર છે અને સામા પક્ષે ફ્રાન્સ માટે કિલીયન ઍમ્બાપ્પે અને ઍન્ટોની ગ્રીઝમેન ઉપરાંત રાફેલ વરાન અને સેમ્યુઅલ ઉમ્તીતીનું પ્રદર્શન ચાવીરુપ બની રહેશે.